Emily Procter
<s>Emily Mallory Procter američka je glumica, najpoznatija po ulozi Calleigh Duquesne u CBS-ovoj krimi-seriji CSI: Miami.</s><s>Prije toga je glumila Ainsley Haines u seriji Zapadno krilo.</s>

<s>Rane godine 
Rođena je i odrasla u Raleighu.</s><s>Kad je imala 2 godine, roditelji su joj se razveli.</s><s>Završila je srednju školu Ravenscroft u rodnom gradu.</s><s>Dok je studirala na Univerzitetu Istočne Karoline bila je članica sestrinstva Alfa-Delta-Pi.</s><s>Nakon što je diplomirala novinarstvo i ples, dobila je posao kao voditeljica vremenske prognoze na WNCT-TV-u u Greenvilleu (SK).</s>

<s>Karijera 
Nakon što se preselila u Los Angeles, otac joj je osigurao finansiranje studija glume u naredne 2 godine.</s><s>Čak i prije no što je diplomirala, dobila je nekoliko manjih uloga u filmovima poput Jerry Maguire (1996) i Silikonske grudi (1997), gdje je nastupila uz Davida Schwimmera i Chrisa Coopera.</s><s>U 3. sezoni serije Lois i Clark: Nove Supermanove avanture tumačila je Lanu Lang.</s><s>Nakratko se pojavila i u filmu iz 1997.</s><s>Majstori opasnosti: Ponovno okupljanje kao Mavis.</s><s>Također je glumila Whitney u filmu Body Shots (1999).</s>

<s>Imala je epizodnu ulogu savjetnice u Bijeloj kući Ainsley Haines u NBC-jevoj nagrađivanoj seriji Zapadno krilo, a nakratko je glumila i Joeyevu potencijalnu ljubav u 2. sezoni Prijatelja.</s>

<s>Njena dobra prijateljica je Jorja Fox koja glumi Saru Sidle u CSI: Las Vegas i koja ju je nagovorila da ode na audiciju za ulogu Calleigh Duquesne u CSI: Miamiju, koja se u SAD-u prikazuje od 2002. godine.</s>

<s>2007. godine učestvovala je u projektu Live Earth čitajući (uz još nekoliko glumaca) esej autorice Michelle Gardner-Quinn, koji je napisala još dok je bila studentica na Univerzitetu Vermont.</s>

<s>Lični život 
Procter preferira držati svoj privatni život dalje od javnosti.</s><s>Često odlazi na odmor sa sestrom, koja je profesionalna kuharica.</s><s>Džogira 2 sata dnevno 5 dana u sedmici i učestvovala je u više maratona i triatlona.</s><s>Strastvena je igračica pokera (naučila ga je igrati još kao dijete) i učestvovala je barem na jednom turniru za slavne osobe.</s><s>Osim toga, nastupa kao pjevačica u bendu White Lightning (u međuvremenu je preimenovan na Motion), koji obrađuje pjesme iz 80-ih.</s><s>Volontirala je i u Programu mladih pripovjedača (Young Storytellers Foundation), a pomaže i utočištima za beskućnike.</s>

<s>Veoma je zainteresirana za dizajn enterijera i antikvitete primijenivši to u praksi u svojoj kući iz 1921. u španskom stilu.</s><s>Tokom štrajka scenarista 2007. dizajnirala je kuću za prijateljicu u Saint Johnu (Američka Djevičanska ostrva).</s><s>U specijalnom izdanju magazina People za mart 2009. otkriveno je da je uredila kuću country-pjevača Kennyja Chesneya u Malibuu.</s><s>Pojavila se i kao gostujući sudija u emisiji Summer Showdown na Home & Garden Televisionu.</s>

<s>8. decembra 2010.</s><s>Procter je rodila djevojčicu koja je dobila ime Philippa Frances (Pippa).</s><s>Otac je muzičar Paul Bryan, s kojim je u vezi već izvjesno vrijeme.</s><s>Njena trudnoća nije ubačena u scenario za 9. sezonu CSI: Miamija, iako se pojavila u dosta manjem broju epizoda.</s>

<s>Filmografija</s>

<s>Reference</s>

<s>Vanjski linkovi</s>

<s>Američke televizijske glumice
Američke filmske glumice</s>

